b'\n_START_ARTICLE_\nNFL sezona 1933.\n_START_PARAGRAPH_\nNFL sezona 1933. je 14. po redu sezona nacionalne lige ameri\xc4\x8dkog nogometa._NEWLINE_Sezona je po\xc4\x8dela 17. rujna 1933. Zbog uspjeha utakmice za naslov prvaka izme\xc4\x91u Chicago Bearsa i Portsmouth Spartansa iz seone 1932., liga je podijelila klubove u dvije divizije (Isto\xc4\x8dnu i Zapadnu), a najbolja mom\xc4\x8dad iz svake divizije igrati \xc4\x87e me\xc4\x91usobno utakmicu za naslov prvaka. Ta utakmica je odigrana 17. prosinca 1933. u Chicagu u Illinoisu na stadionu Wrigley Field. U njoj su se sastali pobjednici isto\xc4\x8dne divizije New York Giantsi i pobjednici zapadne divizije Chicago Bearsi. Pobijedili su Bearsi rezultatom 23:21 i osvojili svoj tre\xc4\x87i naslov prvaka NFL-a._NEWLINE_Tako\xc4\x91er, u ligu su u\xc5\xa1le tri nove mom\xc4\x8dadi: Pittsburgh Piratesi, Philadelphia Eaglesi i Cincinnati Redsi. Ligu napu\xc5\xa1taju Staten Island Stapletonsi, a Boston Bravesi mijenjaju ime u Boston Redskins.'